آآ احنا في رمضان جاي هنلعب جيمز وكده عشان نصلي صيامنا. ففي واحد صاحبنا طول ما احنا بنلعب قعد يشتم ويقول الفاظ ما ينفعش تتقال ومتعصب بقى وقاعد يزعق. فهو كده الصيام صحيح ولا
طيب شوف يوسف كالعادة دايما زي ما اتفقنا مع بعض دايما ان احنا محتاجين ان احنا نحط قواعد دايما نبقى ماشيين عليها. آآ آآ واول قاعدة انا عايز اتكلم معك
فيها يوسف يعني هي نصيحة لله سبحانه وتعالى وانت عارف طبعا انا بحبك قد ايه. شف يا يوسف آآ رمضان وقفوا اي لعبة انتم بتلاعبوها. لان مفترض رمضان مشغولين بالقرآن ومشغولين بالاذكار مشغولين بالصلاة على النبي صلى الله عليه وسلم. رمضان اصلا ده وقت تعبد لله سبحانه وتعالى عندك آآ سنة على مدار آآ
اتناشر شهر العب زي ما انت عايز. ولكن اول ما توصل عند رمضان لازم كل ده يقف لازم كل ده يقف عشان تبقى متفرغ لكتاب الله سبحانه وتعالى بس ودي النصيحة الاولانية. طيب احنا الحمد لله قرأنا النهاردة كتير والحمد لله يعني عايزين بس ربع ساعة نص ساعة كده
نلعب بس فيها جيمز او حاجة آآ هقول لك القاعدة التانية ودي قاعدة مهمة جدا القاعدة بتقول ان حقيقة الصيام يا يوسف مش ان انا امنع نفسي عن الطعام والشراب وبس. ولكن حقيقة الصيام ان انا جوارحي كلها تصوم
فما تعصيش ربنا سبحانه وتعالى. النبي صلى الله عليه وسلم قال لنا في الحديث ليس الصيام عن الطعام والشراب. ولكن الصيام عن اللغو والرفث الصيام الحقيقي انك تحفظ لسانك عن اللغو والرفث. آآ الصيام الحقيقي انك تمنع ايدك ان هي تاكل حرام او تأذي حد. الصيام
حقيقي انك تصون رجليك فما تمشيش لغلط او تمشي لحاجة حرام. هو ده الصيام الحقيقي اللي ربنا سبحانه وتعالى اكد لنا عليه. والنبي صلى الله عليه وسلم اكد لنا لان في ناس كتير جدا بتصوم فعلا
ولكن للاسف لو ربنا قدر ان هو يعطيها مثلا جبل حسنات فهي بسبب اخلاقها وسلوكياتها وشتمتها وغضبها والاشياء الغلط اللي بتعملها كل شوية الجبل ده بيقع منه شوية. لحد ما تيجي في اخر اليوم خالص مع انتهاء اليوم تلاقي نفسها ما خدتش اجر. النبي صلى الله عليه وسلم قال
رب صائم ليس له من صيامه الا الجوع والعطش. الاجر بتاعه ضاع. ليه؟ شتم ده وغلط في ده وزعق لده والعياذ بالله. سب الدين لده وواحد تاني وهو ماشي بعربيته يشتم ده ويغلط ده وينزل يتشاكل مع ده
هل ده هو الصيام اللي النبي صلى الله عليه وسلم قال لعلي؟ لأ مش هو ده الصيام اللي النبي قال عليه. والنبي صلى الله عليه وسلم قال لنا في الحديث من لم يدع قول الزور
والعمل به قول الزور هنا مش ان انا اشهد زور وبس. ده ده جزء من قول الزور. الشتيمة من قول الزور. ترديد الاغاني السيئة من قول الزور احنا نشتم بعض من قول الزور ان احنا نقول الفاظ مش كويسة. من قول الزور. حتى لو ما كنتش هنطق بها. احنا علشان عمالين نشتم بعض. ده من قول الزور. فالنبي
بيقول من لم يدع قول الزور والعمل به فليس لله حاجة في ان يضع يدع طعامه وشرابه طيب الحاجة التالتة معنى كده ان الشتيمة دي ابطلت له الصيام؟ لأ الشتيمة لم تبطل الصيام
السب الكتير لم يبطل الصيام. الكلام القبيح لم يبطل الصيام. الصيام صحيح ولكن ملك الشمال عمال يسجل سيئات كتيرة جدا بسبب الالفاظ اللي قالها هذا آآ الانسان والحاجة الاخيرة باخاف اوي يا يوسف
ويا ريت تنتبه والكلام ده بقوله لك ولمحمد ولعمر ولزيادة بخاف اوي ان احنا في العابنا نقعد نشتم كتير فيوم القيامة للاسف حسناتنا تروح عارف ازاي؟ النبي صلى الله عليه وسلم بيقول لنا اتدرون من المفلس؟ قلنا يا رسول الله المفلس فينا من ليس له درهم ولا متاع. قال لا
ولكن المفلس من يأتي يوم القيامة بحسنات امثال الجبال. هو صام؟ اه وربنا قبل صيامه. كان بيصلي التراويح؟ اه وربنا قبل منه الصلاة. تصدق كتير وعامل افطارات في رمضان؟ اه وربنا قبل منه ده. ولكن ياتي قد شتم هذا وسب هذا واكل مال هذا
فيأخذ هذا من حسناته وهذا من حسناته وهذا من حسناته. فاذا فنيت حسناته اخذ من سيئاتهم فطرحت عليه ثم طرح في النار. بخاف دايما من الشاب اللي بيبقى قاعد وسط الشباب بيشتمه كتير انه في يوم من الايام يقتدي بهم ويتعلم منهم
ويبقى لسانه للاسف واخد على الشتيمة زي ما هم واخدين الكلام ده يا ولاد المفترض يكون رمضان بالنسبة لنا فرصة ان انا لو واخد على الشتيمة يبقى بطل فرصة ان انا لو بعمل حاجة غلط ابطل. فرصة ان انا لو بعمل حاجة ما ترضيش ربنا ان انا ابطل. فرصة والانسان في رمضان والشياطين مسلسلة وابواب الرحمة
مفتحة ان احنا نطلب من ربنا سبحانه وتعالى انه يغير الحاجات الغلط الموجودة فينا فرصة ان نخلي رمضان ده فرصة بالنسبة لنا نقوم سلوكياتنا ونصلح اخطائنا. ولعل لما ربنا سبحانه وتعالى يرى منا ده
يغفر لنا ذنوبنا ويرفع لنا درجاتنا. هم. ان شاء الله. شكرا يا شيخ احمد. العفو يوسف